section_heading: Životopis
paragraph_text: 2008. na tržište Hrvatske i inozemstva, izlazi Bornov 7. album 'Mediterraneo', obojen dalmatinskim, talijanskim i grčkim zvukom, te melodijama i ritmovima, koji su na našim prostorima prerasli u zabavno-glazbenu tradiciju. Album 'Mediterraneo' je plod uspješne internacionalne glazbene suradnje, vođene idejom stvaranja mediteranske glazbe na temeljima tradicije, a s Bornovim autorskim pristupom i aranžmanima producenta Bojana Šeruge. S albumom "Mediterraneo" Davor Borno dolazi na vrh nacionalne slovenske ljestvice prodaje albuma "Slo Top 30", koja godinama prati prodaju nosača zvuka, te time postaje i najprodavaniji hrvatski izvođač u Sloveniji. Hrvatsku promociju, album 'Mediterraneo', započinje Bornovim sudjelovanjem na Hrvatskom radijskom festivalu – 'HRF 2008' sa skladbom 'Ljudi'.